Nafarroako Parlamentuko Mahaiak, 2018ko maiatzaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, jakitekoa ea zer ekimen garatuko dituen Nafarroako Gobernuak Nafarroako kontzientzia-eragozpenaren eta intsumisioaren mugimendu antimilitaristari dagokionez.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 21ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Parlamentari honek honako hau jakin nahi du kontzientzia-eragozpenaren eta intsumisioaren mugimendu antimilitaristak Nafarroan izandako eraginari eta garrantziari dagokionez:

Nafarroako Gobernuak zer ekimen ezarri eta garatuko ditu horri dagokionez?

Iruñean, 2018ko maiatzaren 17an

Foru parlamentaria: Maiorga Ramírez Erro